এদিকে ঘটনার ২০ ঘণ্টা পর গতকাল বিকাল সাড়ে ৩টার দিকে অপহৃত মজিদের মোবাইল দিয়ে তার পরিবারের সঙ্গে  অপহরণকারীরা কথা বলেছে। এ ব্যাপারে অপহৃতদের পরিবার মুখ না খুললেও একাধিক বিশ্বস্ত সূত্র জানিয়েছে, অপহরণকারীরা ধনাঢ্য ব্যবসায়ী সিরাজুল ইসলামের কাছে দুই ছেলের মুক্তিপণ বাবদ ২০ লাখ টাকা দাবি করেছে। বিষয়টি নিয়ে পুলিশের সহযোগিতা না নেয়ার পরামর্শ দিয়ে অপহরণকারীরা বলেছে, বাড়াবাড়ি করলে আজ (শুক্রবার) লিটনকে ও পরদিন মজিদকে হত্যা করে লাশ উপহার দেয়া হবে। আলমডাঙ্গা থানার ভারপ্রাপ্ত কর্মকর্তা আহসান হাবীব ঘটনার সত্যতা নিশ্চিত করে বলেন, অপহৃতদের উদ্ধারে পুলিশের বেশ কটি টিম কাজ করছে।